
	Argumentai: 

Siūloma 2024 metų Vyriausybės skolinimosi programoje atsisakyti galimybės skolinti 245 mln. eurų juridiniams asmenims, kurie įgyvendina investicijų projektus, finansuojamus Europos Sąjungos lėšomis, VĮ Turto bankui centralizuotai valdomo administracinės paskirties valstybės nekilnojamojo turto atnaujinimo projektams finansuoti bei VĮ Lietuvos automobilių kelių direkcijai projektui „Elektroninės kelių rinkliavų sistemos sukūrimas“ finansuoti ir atsiradusias laisvas lėšas skirti Švietimo, mokslo ir sporto ministerijos asignavimams, mokytojų, dėstytojų atlyginimams didinti įgyvendinant susitarimą dėl Lietuvos švietimo politikos 2021-2030 metais.

Pasiūlymas: 
Išbraukti aiškinamajame rašte „Dėl Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo projekto“ 2024 m. Vyriausybės skolinimosi programoje nurodytą dalį, kurioje planuojama suteikti 245 mln. eurų paskolų juridiniams asmenims, kurie įgyvendina investicijų projektus, finansuojamus Europos Sąjungos lėšomis, VĮ Turto bankui centralizuotai valdomo administracinės paskirties valstybės nekilnojamojo turto atnaujinimo projektams finansuoti bei VĮ Lietuvos automobilių kelių direkcijai projektui „Elektroninės kelių rinkliavų sistemos sukūrimas“ finansuoti ir pakeisti Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymo projekto 2 priedo XII skyrių:
„XII SKYRIUS. ŠVIETIMAS, MOKSLAS IR SPORTAS 2 879 194     3 124 194
Lietuvos Respublikos akademinės etikos ir procedūrų kontrolieriaus tarnyba	335
Lietuvos mokslo taryba	59 337
Lietuvos mokslų akademija	10 335
Švietimo, mokslo ir sporto ministerija	2 426 320  2 671 320
Vilniaus universitetas	118 808
iš jų: valstybinės reikšmės Vilniaus universiteto bibliotekos veiklai užtikrinti 	5 100
Vytauto Didžiojo universitetas	33 863
Kauno technologijos universitetas	44 935
Vilniaus Gedimino technikos universitetas	34 356
Klaipėdos universitetas	10 920
Mykolo Romerio universitetas	8 990
Lietuvos sveikatos mokslų universitetas	43 289
Vilniaus dailės akademija	11 123
Lietuvos sporto universitetas	5 649
Lietuvos muzikos ir teatro akademija	10 974
Lietuvos energetikos institutas	7 223
Nacionalinis vėžio institutas	1 654
Lietuvos kultūros tyrimų institutas	2 844
Lietuvos istorijos institutas	4 470
Lietuvių literatūros ir tautosakos institutas	3 289
Lietuvių kalbos institutas	2 540
Lietuvos socialinių mokslų centras	3 574
Valstybinis mokslinių tyrimų institutas Inovatyvios medicinos centras	1 914
Lietuvos agrarinių ir miškų mokslų centras	7 669
Gamtos tyrimų centras	8 433
Valstybinis mokslinių tyrimų institutas Fizinių ir technologijos mokslų centras	16 080
Kauno kunigų seminarija	112
Telšių Vyskupo Vincento Borisevičiaus kunigų seminarija	37
Vilniaus Šv. Juozapo kunigų seminarija	121“

